open-index/open-wikipedia-markdown huggingface dataset:
Fredrik Modin

**Fredrik Modin** (* 8. október 1974, Sundsvall, Švédsko) je bývalý švédsky hokejista. V sezóne 2003/2004 získal s klubom Tampa Bay Lightning Stanley cup. Na zimných olympijských hrách 2006 získal so švédskou reprezentáciou olympijské zlato a v roku 1998 titul majstrov sveta. Tiež je členom Zlatej trojkoruny.

## Klubový hokej
Hral ako útočník na ľavom krídle. Je 193 cm vysoký a váži 100 kg (údaj z roku 2006). V roku 1994 ho v úvodnom drafte NHL vybralo mužstvo Toronto Maple Leafs v treťom kole ako 64. v celkovom poradí. V najbližšej sezóne 1994/95 začal hrať vo švédskej najvyššej súťaži Elitserien za Brynas IF Gavle. 

Po dvoch sezónach strávených v Brynas odisiel pred sezónou 1996/97 do NHL. Za Toronto Maple Leafs odohral tri sezóny. Od sezóny 1999/00 je hráčom Tampa Bay Lightning. S týmto mužstvom získal aj Stanley Cup v roku 2004. Počas lockoutu v NHL v sezóne 2004/05 hral za Timra IK vo švédskej Elitserien. Na sezónu 2005/06 uzavrel s Tampou zmluvu na 2,204 milióna dolárov. 

V sezóne 2006/2007 prestúpil do tímu Columbus Blue Jackets. Tu hral do polovici sezóny 2009-2010, keď počas prestupového obdobia prestúp 3. marca 2010 do klubu Los Angeles Kings. Dňa 6. septembra 2010 podpísal jednoročný kontrakt s klubom Atlanta Thrashers kde v 36 zápasov nazbieral 10 bodov. 28. februára 2011 bol vymenený do Calgary Flames za výber v siedmom kole draftu v roku 2011.

Kvôli pretrvávajúcim zraneniam chrbta dňa 19. mája 2011 ukončil aktívnu kariéru. 

## Reprezentácia
S reprezentačným výberom Švédska získal zlatú medailu na Zimných olympijských hrách 2006 v Turíne.

### Zimné olympijské hry 2006
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

## Rekordy
* Svetový pohár v ľadovom hokeji: vyhral kanadské bodovanie (8 bodov)
* Je členom Zlatej trojkoruny za titul majstrov sveta v roku 1998, Stanley Cup z roku 2004 s Tampa Bay Lightning a olympijskú zlatú medailu z roku 2006.

## Štatistika
### Klubová štatistika

### Medzinárodná

  
  
  
  
  
  
  
  
  
  

## Iné projekty

## Externé odkazy
* 
* Fredrik Modin na stránke Tampa Bay Lightning

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Hráči Brynäs IF
Kategória:Hráči Timrå IK
Kategória:Hráči Tampa Bay Lightning
Kategória:Hráči Toronto Maple Leafs
Kategória:Hráči Los Angeles Kings
Kategória:Hráči Atlanta Thrashers
Kategória:Hokejisti draftovaní klubom Toronto Maple Leafs
Kategória:Víťazi Stanleyho pohára
Kategória:Účastníci MS v hokeji 1996
Kategória:Účastníci MS v hokeji 1998
Kategória:Účastníci MS v hokeji 2001
Kategória:Účastníci MS v hokeji 2000
Rudolf Pannwitz

**Rudolf Pannwitz** (* 27. máj 1881, Krosno Odrzańskie, Poľsko – † 23. marec 1969, Astano, Švajčiarsko) bol nemecký filozof, básnik, humanista a antropológ. 

Nadväzujúc na  F. Nietzscheho a využívajúc fenomenologickú terminológiu sa venoval analýze modernej  európskej kultúry s cieľom humanistickej obrody a zduchovnenia človeka. V jeho práci *Kríza európskej kultúry* (1917) sa pravdepodobne prvý raz vo filozofickom kontexte objavuje termín *postmoderný*.

## Literatúra
* Alessandro Gamba, *Mondo disponibile e mondo prodotto. Rudolf Pannwitz filosofo*, Vita e Pensiero, Milano 2007. ISBN 88-343-1624-X

## Iné projekty

## Externé odkazy
* 

Kategória:Nemeckí spisovatelia
Kategória:Nemeckí básnici
Kategória:Nemeckí filozofi
Markus Näslund

**Markus Näslund** (* 30. júl 1973, Örnsköldsvik) je bývalý švédsky reprezentant v ľadovom hokeji.

## Klubový hokej
Markus Näslund je útočník hrajúci na ľavom krídle. V najvyššej súťaži začal hrať v sezóne 1990/91 za Modo Hockey Ornskoldsvik vo švédskej Elitserien. V roku 1991 ho v úvodnom drafte NHL vybralo mužstvo Pittsburgh Penguins už v prvom kole ako 16. v celkovom poradí. Na ľad NHL sa v drese Pittsburghu dostal po prvýkrát v sezóne 1993/94. 

Po troch sezónach strávených v Pittsburghu prestúpil počas sezóny 1995/96 do klubu Vancouver Canucks. Bol kapitánom Canucks a hral s číslom 19. V roku 2003 získal ocenenie Lester B. Pearson Award. Počas lockoutu v NHL v sezóne 2004/05 hral opäť za Modo Hockey vo švédskej Elitserien. Na sezónu 2005/06 mal uzavretú s Vancouverom zmluvu na 6 miliónov dolárov a bol najlepšie plateným hráčom mužstva. 

3. júla 2008 prestúpil do New Yorku Rangers za 8 miliónov dolárov po dobu dvoch rokov. Po sezóne 2008-09 oznámil ukončenie svojej aktívnej kariéry.

## Reprezentácia
Markus Näslund reprezentoval Švédsko na zimných olympijských hrách v roku 2002 a dostal sa aj do reprezentačného výberu Švédska na zimné olympijské hry 2006 v Turíne. Kvôli zraneniu však nakoniec z nominácie vypadol.

## Referencie

## Externé odkazy
* 
* 

Kategória:Švédski hokejisti
Kategória:Švédski olympionici
Kategória:Hokejisti draftovaní klubom Pittsburgh Penguins
Kategória:Hráči Pittsburgh Penguins
Kategória:Hráči Vancouver Canucks
Kategória:Hráči New York Rangers
Kategória:Účastníci MS v hokeji 1996
Kategória:Hokejisti na Zimných olympijských hrách 2002
Dión Zlatoústy

**Dión Zlatoústy** (iné názvy: **Dión Chrysostomos/Chrýsostomos, Dión Cocceianus, Dión z Prousy/Prúsy/Prusy**; * asi 40 Prúsa v Bithýnii – † asi 120) bol grécky filozof, rečník a básnik, obnoviteľ kynizmu (zakladateľ novokynizmu), filozof v rúchu sofistu.

Podľa zachovaných 80 rečí sa zaoberal etikou a politikou. Pôsobil najmä Ríme, od roku 82 žil vo vyhnanstve, po smrti Domitiana bol omilostený a dostal rímske občianstvo (odtiaľ Cocceianus podľa cisára Nervu); označenie Zlatoústy pochádza z 3. storočia.

Cisárovi Traianovi, ktorý mu bol naklonený, pripísal 'Peri basileias (O panovaní, štyri knihy) – chválu osvietenej monarchie v kynicko-stoickom duchu. 

## Externé odkazy
* 

Kategória:Narodenia v 1. storočí
Kategória:Úmrtia v 2. storočí
Kategória:Filozofi starovekého Grécka
Celio

thumb|200px|Sedem pahorkov Ríma.
**Celio**, alebo latinsky: **Collis Caelius** je jedným zo siedmich pahorkov, na ktorých bol postavený antický Rím. 

Za vlády Tulla Hostilia bola celá populácia Alby Longy násilne presídlená práve na Celio. Počas trvania rímskej republiky bolo Celio módnou obytnou štvrťou, v ktorej bývali predovšetkým bohatí Rimania. 

Na Celiu sa taktiež nachádza Kostol svätého Jána Lateránskeho. 

## Pozri aj
* Rím
* Staroveký Rím

Kategória:Rím
2006 BA

**2006 BV<sub>39</sub>** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Jej dráha nie je dosiaľ definitívne určená, preto jej nebolo doteraz pridelené katalógové číslo.

## Popis objektu

Vzhľadom na to, že bola pozorovaná iba počas troch mimoriadneho priblíženia, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý.

## História

Planétka bola po prvýkrát pozorovaná 18. januára 2006 okolo 05:41 svetového času (UTC) 68centimetrovým Schmidtovým ďalekohľadom na Steward Observatory Catalina Station  severovýchodne od Tucsonu, AZ (USA) v rámci programu Catalina Sky Survey. Operátorom automatického vyhľadávacieho systému bol R. A. Kowalski. O štyri dni neskôr, 22. januára o 03:15 UTC, preletela v minimálnej vzdialenosti 509 tisíc kilometrov od stredu Zeme, o necelú polovicu ďalej, ako obieha Mesiac, a opäť sa vzdialila do medziplanetárneho priestoru. Bola pozorovaná na mnohých ďalších observatóriách, naposledy 21. januára 2006 o 00:49 UTC.
 
V minulosti preletela už niekoľkokrát v blízkosti Zeme, naposledy v roku 2000, keď ju minula v bezpečnej vzdialenosti 7,5 miliónov kilometrov. Vzhľadem k malým rozmerom vtedy unikla objaveniu.

## Výhľad do budúcnosti

Planétka sa teraz stále približuje k Slnku a perihélium svojej dráhy dosiahne 18. marca 2006. Teleso sa síce bude opakovane približovať k Zemi, ale do konca 21. storočia nás počas celkom jedenáctich preletov neohrozí, dokonca sa nepriblíži nikdy tak blízko, ako sa to stalo v januári 2006. K najtesnejšiemu preletu v 21. storočí má dôjsť 20. júna 2051, keď nás minie vo vzdialenosti 4,9 mil. km.

Na základe doterajších výpočtov dráhy sa nemôže k Zemi ani vo vzdialenej budúcnosti priblížiť viac ako na pol milióna kilometrov. Preto nebola zaradená do zoznamu potenciálne nebezpečných objektov (PHA).

## Externé odkazy

* Asteroid 2006 BA. - NEO page. NASA/JPL (po anglicky)
* 2006 BA. - NeoDys (po anglicky)

Kategória:Skupina Apollo
Kategória:Astronomické objekty objavené v roku 2006
Kávovník

**Kávovník** (lat. *Coffea*) je rod krovín alebo nízkych drevín pôvodom zo subtropickej Afriky a južnej Ázie. 

## Druhy
Známych je asi 130 druhov , staršie sa uvádzalo napr. len 60 druhov.

Z spomínaných 130 druhov sa 3 druhy pestujú na produkciu semien, ktoré sa používajú na prípravu kávy:
* kávovník arabský (*Coffea arabica*/*Coffea vulgaris*)
* kávovník mohutný/ staršie:kávovník konžský (*Coffea canephora*/*Coffea robusta*)
* kávovník libérijský/ staršie:kávovník liberský (*Coffea liberica*) 

Ďalšie druhy nemajú väčší hospodársky význam, sú to napr.:
* *[[Coffea benghalensis]]* 
* *[[Coffea congensis]]*
* *[[Coffea excelsa]]* 
* *[[Coffea gallienii]]* 
* *[[Coffea bonnieri]]* 
* *[[Coffea mogeneti]]* 
* kávovník úzkolistý (*Coffea stenophylla*)

## Charakteristika
Kávovník kvitne bielymi kvetmi jazmínovej vône. Červené dužinaté plody ukrývajú po dvoch semenách. Prvé plody dá kávovník až po piatich rokoch. Na jednom kre sa ročne urodí priemerne 2,5 kg bobúľ. Z nich sa získa sotva pol kilogramu praženej kávy, čo stačí približne na 40 až 60 šálok nápoja.

Svetovou veľmocou v pestovaní kávovníka je Brazília. Kávovník je jej hlavnou poľnohospodárskou plodinou a káva hlavným exportným artiklom.

## Zdroje


## Iné projekty


Kategória:Kultúrne rastliny
Aventino

**Aventino** (-po taliansky) alebo **Collis Aventinus** (-po latinsky) alebo **Aventín** či **Aventin** (-po slovensky) je jeden zo siedmich pahorkov, na ktorých bol postavený antický Rím. Aventino mal strategický význam, pretože vďaka nemu Rimania mali pod kontrolou celý obchod na rieke Tiber. Pahorok bol úplne opevnený až do roku 1000.

Vŕšok dal pomenovanie aj tzv. aventínskej opozícii - antifašistickej frakcii socialistických, liberálnych a katolíckych poslancov talianskeho parlamentu. Táto skupina po zavraždení politika Giacoma Matteottiho v júni 1924 žiadala Mussoliniho demisiu a na protest opustili parlament, kým nebudú obnovené občianske slobody. 

## Pozri aj
* Rím
* Staroveký Rím

## Iné projekty

Kategória:Rím
Paul Sabatier

**Paul Sabatier** (* 5. november 1854, Carcassonne, Francúzske cisárstvo – † 14. august 1941, Toulouse, Francúzsko) bol francúzsky chemik. 

Je nositeľom Nobelovej ceny za chémiu spolu s Victorom Grignardom v roku 1910 za svoju metódu hydrogenácie organických zlúčenín.

Sabatierove prvé štúdie obsahovali termochémiu síry a kovových sulfátov, tento výskum využil aj pri svojej dizertačnej práci. V Toulouse pokračoval vo fyzikálnych a chemických experimentov síry, chlóru, chrómanu a medi. Taktiež študoval soli a kyslíkatú zložku dusíkatých a nitrózodimetylanilínových kyselín a uskutočnil základný výskum rozdelenia indexov a absorbovanie spektier.

Sabatier uľahčil priemyselné využitie hydrogenácie. V 1897 objavil katalytickú vlastnosť niklu pri hydrogenácii uhlíkatých molekúl.

Je známy pre svoj Sabatierov proces a jeho prácu *La Catalyse en Chimie Orgarnique* (*Katalyzátor v organickej chémii*), ktorá bola publikovaná v roku 1913. 

Bol ženatý a mal 4 dcéry, jedna z nich sa vydala za známeho talianskeho chemika Emilia Pomilia.

## Referencie


## Iné projekty

## Externé odkazy
* Životopis na nobelprize.org

Kategória:Francúzski chemici
Kategória:Nositelia Nobelovej ceny za chémiu
Kategória:Francúzski nositelia Nobelovej ceny
Kategória:Nositelia Davyho medaily
Kategória:Absolventi École Normale Supérieure
Kategória:Členovia Francúzskej akadémie vied
Kategória:Členovia United States National Academy of Sciences
François Auguste Victor Grignard

**François Auguste Victor Grignard** (* 6. máj 1871, Cherbourg, Francúzsko – † 13. december 1935, Lyon) bol francúzsky chemik. V roku 1912 získal Nobelovu cenu za svoj objav Grignardovho činidla, ktorý v nasledujúcich rokoch vysoko podporil vývoj organickej chémie.

## Život
Bol synom výrobcu lodí. Po vyštudovaní matematiky v Lyone prešiel na chémiu, stal sa profesorom na Univerzite v Nancy v roku 1910. Počas 1. svetovej vojny bol prevelený na novootvorený odbor chemických zbraní, kde pracoval na výrobe fosgénu a detekcii yperitu. Jeho protibojovníkom v chémii bol nemecký chemik Fritz Haber, ktorý bol taktiež nositeľom Nobelovej ceny za chémiu.

## Práca
Je známy pre svoje pozorovania a vytvorenie novej metódy syntézy uhlíkatých väzieb (adičné reakcie) v organických syntézach (*Grignard, Compt. Rend. Vol. 130, p. 1322 (1900)*). Syntéza pozostáva z dvoch častí:
* **Syntéza Grignardovho činidla**: Grignardovo činidlo je vytvorené z halogenidu (R-X, kde R je alkyl, acyl, aryl alebo arylový radikál a X je halogén, najčastejšie bróm alebo jód) a kovovým horčíkom rozpusteným v dietyléteri. Výsledná zlúčenina má všeobecný vzorec R-Mg-X.
* **Reakcia s karbonylom**: Ketón alebo aldehyd (oba obsahujú uhlíkatú skupinu) je pridaný do roztoku, ktorý obsahuje Grignardovo činidlo. Atóm uhlíka, ktorý je vo väzbe s horčíkom, vytvorí nukleofilnou substitúciou nový alkohol.

## Referencie


## Pozri aj
* Grignardovo činidlo

## Iné projekty

## Externé odkazy
* François Auguste Victor Grignard

Kategória:Francúzski chemici
Kategória:Nositelia Nobelovej ceny za chémiu
Kategória:Francúzski nositelia Nobelovej ceny
Kategória:Členovia Francúzskej akadémie vied
Kategória:Osobnosti zo Cherbourg-Octeville
Walther Hermann Nernst

**Walther Hermann Nernst** (* 25. jún 1864 – † 18. november 1941) bol nemecký chemik, ktorý pomohol vytvoriť modernú fyzikálnu chémiu. Je nositeľom Nobelovej ceny za chémiu za rok 1920. Nernst pracoval v oblastiach elektrochémie, termodynamike a fotochémie. Je známy pre svoju Nernstovu rovnicu.

## Život
Nernst sa narodil v Briesene, Prusko. Vyštudoval fyziku a matematiku na Univerzitách v Zurichu, Berlíne a v Grazi. Po nejakom čase pracovania v Leipzigu, založil Inštitút Fyzikálnej chémie a Elektrochémie v Göttingene. Nernst vynašiel v roku 1898 Nernstovu lampu, elektrickú lampu ktorá využívala žeravý keramický hrot (nástupca uhlíkatej lampy a prekurzora u žieravých lampách). Nernst skúmal osmotický tlak a elektrochémiu. Okolo 1906 založil to, čo nazval „tepelná teória“, neskôr známu ako 3. termodynamický zákon (ktorý popisoval správanie hmoty keď teplota dosiahne absolútnu nulu).

V roku 1920, získal Nobelovu cenu za chémiu za jeho prácu v oblasti termochémie. V roku 1934, sa stal riaditeľom Fyzikálno-chemického Inštitútu v Berlíne, pozíciu opustil v roku 1933. Nernst sa neskôr venoval elektroakustike a astrofyzike.

Nernsrt vynašiel v roku 1930 elektrický klavír, ktorý nahradzoval zvukové platne rádiovými zosilňovačmi.

## Publikácie
* Walther Nernst, Gr., Begründung der Theoretischen Chemie : Neun Abhandlungen, 1889-1921. Frankfurt am Main : Verlag Harri Deutsch, c. 2003. ISBN 3-8171-3290-5
* Walther Nernst, Gr., Die theoretischen und experimentellen Grundlagen des neuen Wärmesatzes. Halle [Ger.] W. Knapp, 1918 [tr. 1926].
* Walther Nernst, Gr., Theoretische chemie vom standpunkte der Avogadroschen regel und der thermodynamik. Stuttgart, F. Enke, 1893 [5th editon, 1923]. LCCN po 28000417

## Pozri aj
* Nernstova rovnica

## Iné projekty

Kategória:Nemeckí chemici
Kategória:Nositelia Nobelovej ceny za chémiu
Kategória:Nemeckí nositelia Nobelovej ceny
Kategória:Držitelia Radu Pour le Mérite
Kategória:Absolventi Humboldt-Universität zu Berlin
Kategória:Absolventi Univerzity v Graze
Kategória:Absolventi Univerzity v Zürichu
Prehrávač

**Prehrávač** je zariadenie, ktoré umožňuje prehrávať určitý druh médií. Z histórie poznáme gramofón, potom kotúčový magnetofón, kazetový magnetofón (prenosný v podobe walkmana), video prehrávač, prehrávač CD (prenosný v podobe discmanu), prehrávač DVD, prenosný prehrávač mp3. V budúcnosti sa plánujú prehrávače všetkých druhov médií z pamäťových kariet (SD, MMC, XD, Memory Stick,... a iných).

**Prehrávač** je aj počítačový program, ktorý umožňuje na počítači reprodukovať multimediálne záznamy - pozri :Kategória:Multimediálne prehrávače.

Kategória:Elektronika
Kategória:Multimediálne prehrávače
Geografia obyvateľstva

**Geografia obyvateľstva** alebo aj **demogeografia** je vedná disciplína humánnej geografie, ktorá skúma základné znaky a zákonitosti vývoja veľkosti, rozmiestnenia, zloženia (štruktúry) a dynamiky priestorových štruktúr obyvateľstva, v jeho vzájomných väzbách s ostatnými geografickými prvkami týchto štruktúr.

Výskum geografie obyvateľstva sa zameriava na:

*poznanie vývoja priestorových štruktúr obyvateľstva (historický vývoj počtu obyvateľov v priestore, populačné prognózy)
*veľkosť, rozmiestnenie obyvateľstva, hustota zaľudnenia
*analýza zloženia (štruktúry) obyvateľstva
*štúdium dynamiky obyvateľstva (prirodzený pohyb obyvateľstva, mechanický pohyb obyvateľstva)

Jej predmet výskumu je veľmi podobný demografii.

## Zdroj
*Mládek, J. (1992): Základy geografie obyvateľstva. Slovenské pedagogické nakladateľstvo, Bratislava. ISBN 80-08-00768-0


Kategória:Geografia
Kategória:Humánna geografia
1898 vo vede

V roku 1898 sa udialo mnoho vo **[[veda|vede]]** a **[[technika|technike]]**, niektoré udalosti sú uvedené tu.

## Udalosti
### Chémia
*Walther Hermann Nernst vynašiel Nernstovu lampu.
* Sir William Ramsay a Morris Travers objavily Neón, Kryptón, Xenón a Argón.

## Narodenia
*15. november - František Čůta, český chemik

## Úmrtia
* 12. marec - Johann Jakob Balmer, švajčiarsky matematik
* 15. marec - Henri Bessemer, britský vynálezca
* 25. jún - Ferdinand Julius Cohn, nemecký biológ

Kategória:1898
1902 vo vede

V roku 1902 sa udialo mnoho vo **[[veda|vede]]** a **[[technika|technike]]**, niektoré udalosti sú uvedené tu.

## Udalosti

### Chémia
*August Verneuil vynašiel proces vytvorenia syntetického rubínu.

## Ocenenia
*Nobelova cena za chémiu - Hermann Emil Fischer
*Nobelova cena za fyziológiu alebo medicínu - Ronald Ross
*Nobelova cena za fyziku - Hendrik Antoon Lorentz a Pieter Zeeman
*Linného medaila - Albert von Kölliker
*Medaila Alberta Einsteina - Peter Bergmann
*Turingova cena - Butler Lampson
*Wolfova cena za umenie - za architektúru, Frank Gehry, Jørn Utzon, Denys Lasdun
*Wolfova cena za chémiu - John Anthony Pople
*Wolfova cena za matematiku - Lennart Carleson, John Griggs Thompson
*Wolfova cena za medicínu - Judah Folkman
*Wolfova cena za fyziku - Joseph Hooton Taylor

## Narodenia
* 13. január - Karl Menger, rakúsky matematik († 1985)
* 10. február - Walter Houser Brattain, americký fyzik († 1987)
* 10. júl - Kurt Alder, nemecký chemik, nositeľ Nobelovej ceny († 1958)
* 8. august - Paul Dirac, britský fyzik († 1984)
* 22. november - André Patry, francúzsky astronóm († 1960)

## Úmrtia
* 19. apríl – Hans von Pechmann, nemecký chemik (*  1850) 
* 16. jún – Ernst Schröder, nemecký logik a matematik (* 1841) 
* 5. december – Johannes Adolf Wislicenus, nemecký chemik (*1835)

Kategória:1902
Kondor veľký

**Kondor veľký** alebo **kondor golierkatý** (*Vultur gryphus*) je dravec z čeľade supovcovitých, jeden z najväčších lietajúcich vtákov.

## Opis
Má tmavé zafarbenie s belavými predlakťovými letkami na vrchnej strane, zafarbenými podobne ako príslušné veľké a stredné krovky a biely golier. Hlavu a časť krku má holú, ako ostatní príslušníci podradu - na hlave sa mu však tiahne počínajúc od polovice zobáka až na temeno hrebeňovitý výrastok. Koža holej časti je bradavičnatá a červeno zafarbená. Ostatné znaky sú charakteristické pre celý podrad. Nosové štrbiny oboch strán vzájomne komunikujú - nemajú kostenú priehradku, zobák je relatívne slabší, s hákom iba na konci čeľuste, a nohy, bez výrazného charakteru dravčích nôh, nesú na prstoch iba slabšie pazúry. Z prstov je najdlhší prostredný. Jeho priemerná výška je asi 110 centimetrov a môže dosahovať hmotnosť až 12 kilogramov. Rozpätie krídel môže mať i viac ako 3 metre. Lieta vo výške až do 7000 metrov a môže sa dožiť do 70 rokov. Jeho najbližší príbuzný je kondor kalifornský (Gymnogyps californianus).

## Pôsobisko
Areál kondora veľkého sa rozprestiera v Južnej Amerike v Andách, od Ekvádora až po Patagóniu a Ohňovú zem.

## Potrava
Kondor veľký sa živí zväčša zdochlinami, pri tom sa správa ako supy Starého sveta a načína prvú brušnú dutinu. Jeho nezvyčajne veľké krídla (má najväčšiu plochu krídel medzi vtákmi) mu dovoľujú pri plachtivom lete prekonávať jednak veľké plošné vzdialenosti, jednak výškové rozdiely. Kondory sledujú jeden druhého a zletujú sa na zdochliny. Útoky na živú zver sú zriedkavé, a ak sa vyskytnú ide vždy o mladé, alebo choré zvieratá.

## Mláďatá
Samec kondora veľkého je väčší, ako samica. Hniezdia na skalách, bez výraznejšej úpravy hniezda, často iba na holej skale. Znášajú dve vajcia. Inkubačný čas je okolo dvoch mesiacov. Mláďatá sa vyvíjajú pomaly a starajú sa o nich obaja rodičia. Celkom operené sú v 6 mesiacoch. Pohlavnú zrelosť dosahujú v siedmom až ôsmom roku.

## Chov v zoo

Na Slovensku sa jeho chovu systematicky venuje Zoologická záhrada Košice. V roku 2011 sem  bola na dožitie prevezená staršia chovná samica zo Zoo Krakov. Pochádza z voľnej prírody, bola odchytená ešte v sedemdesiatych rokoch minulého storočia v Argentíne. V rokoch 2016 až 2017 v tu bol zostavený nový pár - samec pochádza z poľskej Zoo Poznaň a samica zo Zoo Zlín. 
Podiel na záchrane druhu:
V roku 2022 tu niekoľko mesiacov pobývala aj  mladá samica odchovaná v krakovskej zoo , ktorá bude v krátkom čase premiestnená v rámci repatriačného európskeho záchranného  programu do voľnej prírody v Argentíne.

V minulosti druh vystavovala aj Zoo Bojnice.

## Pozri aj

* Angelo d’Arrigo, taliansky znalec vtákov, pilot rogala, ktorý s kondormi preletel Andy.

## Iné projekty

## Referencie

## Externé odkazy
* Nadácia BIOANDINA Argentina (šp.) 
* oficiálna stránka Angela D'Arrigo s videami kondora  (tal. angl. fr.špan.) 
* „Flight of the Eagles - Angelo's story“ , 6. Januar 2006 - s videom a galériou obrázkov (táto webstránka obdržala v r. 2004 cenu "Best of ExplorersWeb Award") (angl.)

Kategória:Kondorovité
Kategória:Fauna Južnej Ameriky
Kategória:Zraniteľné druhy
Geomorfológia

thumb|Povrch Zeme
[thumb|Cono de Arita, [Salta (argentínska provincia)|Salta (Argentína)]]
**Geomorfológia** je vedná disciplína, ktorá študuje reliéf zemského povrchu, súše i morského dna, prípadne ich asociácie a posudzuje ho z hľadiska zložitých interakcií endogénnych a exogénnych procesov v časovo-priestorovom systéme.

Objektom štúdia je reliéf našej planéty, ako vrchná plocha zemskej kôry a súčasť planetárneho systému krajinnej sféry.

Predmetom je potom riešenie vzťahov a zákonitostí v rámci objektu, t. j. väzieb medzi jednotlivými zložkami reliéfu.

Považuje sa za súčasť geografických vied, za súčasť geologických vied alebo aj ako samostatná geovedná disciplína.

Študuje najmä rôzne geomorfologické procesy, ktoré delí na endogénne a exogénne. Medzi endogénne patria tektonické procesy, vulkanická činnosť a zemetrasenie, medzi exogénne potom svahové procesy, zvetrávanie, činnosť riek, rozpúšťacie a sufózne procesy, činnosť snehu, ľadovcov, kryogénne procesy, činnosť vetra, oceánov, morí a jazier, živých organizmov a činnosť človeka.

***Rozdelenie geomorfológie***
* 1. Z hľadiska stupňa geomorfologického poznania:
** 1. Regionálna geomorfológia - skúma všetky zložky reliéfu na určitom území
** 2. Všeobecná geomorfológia - zaoberá sa všeobecnými zákonitosťami vzhľadu a veku reliéfu
** 3. Teoretická geomorfológia - formuje všeobecné pravidlá a zákonitosti platné pre všetky odvetvia geomorfológie

* 2. Podľa prevládajúceho zamerania výskumu a jeho obsahu:
** 1. Štruktúrna geomorfológia - študuje vznik morfoštruktúr
** 2. Klimatická geomorfológia - študuje horniny a ich vlastnosti
** 3. Klimagenetická geomorfológia - zdôvodňuje sa priamo vznik nejakých foriem
** 4. Dynamická geomorfológia - ruská a americká škola
** 5. Paleomorfológia geomorfológia - to čo bolo
** 6. Antropogénna geomorfológia - vplyvy na georeliéf, ktoré vytvára človek
** 7. Aplikovaná geomorfológia - pre prax
** 8. Ekologická geomorfológia - vplyv na životné prostredie

## Pozri aj
* Geomorfologické členenie Slovenska

## Zdroj
* Bizubová, M. - Škvarček, A. (1999): *Geomorfológia*. Univerzita Komenského Bratislava. ISBN 80-223-1277-0
* Miko, S. (2006): *Poznámky z Geomorfológie*. Katolícka Univerzita Ružomberok.
2006 BC8

**2006 BC<sub>8</sub>** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Pretože sa v budúcnosti môže veľmi priblížiť k Zemi, bola zaradená medzi potenciálne nebezpečné telesá (PHA). Jej dráha nie je dosiaľ definitívne určená, preto jej nebolo doteraz pridelené katalógové číslo.

## Popis objektu

Vzhľadom na to, že bola pozorovaná iba počas jedného týždňa počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

## História

Planétku po prvýkrát pozorovali 23. januára 2006 okolo 10:00 svetového času (UTC) jednometrovým ďalekohľadom vybaveným CCD kamerou na Lincoln Laboratory Observatory astronómovia M. Bezpalko, L. Manguso, D. Torres, R. Kracke a A. Milner. Ešte predtým toho istého dňa o 06:08 UTC preletela planétka v minimálnej vzdialenosti 1,8 miliónov kilometrov od stredu Zeme. Vzhľadom na túto pomerne veľkú vzdialenosť nebol jej zdanlivý pohyb po oblohe extrémne veľký, preto bola pozorovaná až do 30. januára 2006. Pozorovania sa zúčastnilo mnoho hvezdární, vrátane observatória na Kleti, ktoré bolo zatiaľ posledné. Pozorovacie podmienky budú umožňovať jej sledovanie prakticky do konca februára 2006, keď jej zdanlivá hviezdna veľkosť  klesne zo súčasnej hodnoty 20m na 24m.

## Výhľad do budúcnosti

Na základe doterajších pozorovaní bola planétka zaradená medzi potenciálne nebezpečné. Jej dráha sa takmer pretína so zemskou a preto môže v budúcnosti dôjsť ku kolízii obidvoch telies, aj keď je to veľmi nepravdepodobné. K prvému nebezpečnému priblíženiu dôjde 23. januára 2066. Celková kumulatívna pravdepodobnosť zrážky v období rokov 2066 až 2103 je veľmi nízka a odhaduje sa na 3,1 × 10−6.

Z očakávaných skorších opätovných priblížení tejto planétky k Zemi bude zaujímavý prelet okolo Zeme 25. júna 2046, keď by mala minúť Zem vo vzdialenosti 432 tis. km (najväčšie možné priblíženie vzhľadom na nepresnosť parametrov dráhy by mohlo byť dokonca až 294 tis. km).

## Externé odkazy

* Asteroid 2006 BC8  
* 2006 BC8. - NeoDys 
* 2006 BC8 - impactor table 

Kategória:Skupina Apollo
Kategória:Potenciálne nebezpečné planétky
Kategória:Astronomické objekty objavené v roku 2006
Herónova fontána

**Herónova fontána** je hydraulické zariadenie, vynájdené Herónom, tiež známym ako Herón z Alexandrie. Tento vynálezca, matematik a fyzik žil v prvom storočí nášho letopočtu. 

Herón študoval tlak vzduchu a pary, skonštruoval prvý parný motor, ako aj hračky, ktoré striekali vodu. Jedna z nich je známa ako Herónova fontána. Dnes sa na hodinách fyziky používajú rôzne verzie tejto fontány na demonštrovanie hydrauliky a pneumatiky (náuka o mechanických vlastnostiach plynov).

thumb|right
Návod na skonštruovanie Herónovej fontány:

(Ak nie je uvedené inak, všetko sa musí vzduchotesne uzavrieť)

* Začnite s veľkou miskou s vodou, otvorenou do vzduchu. Z tejto misky veďte hadičku do fľašky naplnenej vzduchom, umiestnenej aspoň 30 centimetrov pod miskou.

* Ďalšou hadičkou spojte vrch tejto malej fľašky s druhou fľaškou, naplnenou vodou.

* Do fľašky s vodou umiestnite hadičku idúc od dna (pod vodou) cez vzduchotesne uzavretý vrch von z fľašky. Nastavte ju tak, aby voda striekala do misky.

Keď zo spodnej fľašky vysajete trochu vzduchu, aby ste naštartovali fontánu, stane sa toto:

* Voda z misky tečie dole do fľašky so vzduchom, ťahaná gravitáciou. Tým ju naplní a vytlačí z nej vzduch.
* Vzduch prúdi do druhej fľašky, z ktorej vytlačí vodu. Táto vyšplechne vyššie, ako je umiestnená miska s vodou.

Hoci by sa to na prvý pohľad mohlo zdať, toto nie je perpetuum mobile. Celý proces sa totiž rýchlo zastaví. Voda, striekajúca z hadičky sa môže dostať vyššie, ale je jej menej, ako vody, ktorá steká dole. Za predpokladu, že na začiatku bolo v druhej fľaške dosť vody, zariadenie sa zastaví hneď, ako voda z misky naplní fľašku so vzduchom a hadičky.

## Iné projekty

Kategória:Dejiny techniky
Kategória:Mechanika tekutín
Samuel Påhlsson

**Samuel Påhlsson** (* 17. december 1977, Ange, Švédsko) je bývalý švédsky reprezentant v ľadovom hokeji.

## Klubový hokej
Samuel Påhlsson je stredný útočník. Je 181 cm vysoký a váži 94 kg (údaj z roku 2006). V najvyššej súťaži začal hrať v sezóne 1994-95 za Modo Hockey Örnsköldsvik v švédskej Elitserien. V roku 1996 ho v úvodnom drafte NHL vybralo mužstvo Colorado Avalanche v siedmom kole ako 176. v celkovom poradí. Až do sezóny 1999-00 však hájil naďalej farby Modo. V nasledujúcej sezóne 2000-01 sa dostal prvýkrát na ľad NHL v drese Boston Bruins. Odohral však za Boston iba 17 zápasov a prestúpil do Anaheim Ducks a zostal verný tomuto klubu dodnes. Počas lockoutu v NHL v sezóne 2004-05 hral za Vastra Frolunda HC Goteborg v švédskej Elitserien. V sezóne 2006-07 bol ako jeden z troch finalistov nominovaný na cenu Selke Trophy pre najlepšie brániaceho útočníka v NHL. Víťaz bude vyhlásený 14. júna 2007.

## Reprezentácia
Samuel Påhlsson získal s reprezentačným výberom Švédska zlatú medailu na Zimných olympijských hrách 2006 v Turíne. Hrá s reprezentačným dresom číslo 26.

### Zimné olympijské hry 2006
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:

### Štatistika na ZOH

## Externé odkazy
* 
* 
* Samuel Påhlsson na stránke Anaheim Mighty Ducks 

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Účastníci MS v hokeji 1999
Kategória:Účastníci MS v hokeji 2004
Kategória:Účastníci MS v hokeji 2005
Kategória:Hráči Cincinnati Mighty Ducks
Kategória:Hráči Anaheim Ducks
Kategória:Hráči Boston Bruins
Kategória:Hráči Chicago Blackhawks
Kategória:Hráči Columbus Blue Jackets
Kategória:Hráči Vancouver Canucks
Daniel Sedin

**Daniel Sedin** (* 26. september 1980, Örnsköldsvik, Švédsko) je bývalý švédsky reprezentant v ľadovom hokeji. Jeho dvojča Henrik Sedin bol tiež reprezentantom Švédska v hokeji.

## Klubový hokej
Daniel Sedin je útočník hrajúci na ľavom krídle. Je 186 cm vysoký a váži 90 kg (údaj z roku 2006). V najvyššej súťaži začal hrať v sezóne 1997/1998 za Modo Hockey Örnsköldsvik v švédskej Elitserien. V roku 1999 ho v úvodnom drafte NHL vybralo mužstvo Vancouver Canucks už v prvom kole ako druhého v celkovom poradí. Už v nasledujúcej sezóne sa stal stabilným hráčom Vancouveru a dodnes zostal verný tomuto klubu spoločne so svojim bratom, jednovaječným dvojčaťom Henrikom. Počas lockoutu v NHL v sezóne 2004/2005 hral opäť za Modo. Na sezónu 2005/2006 mal uzavretú zmluvu na 1,25 milióna dolárov. Hrá s číslom 22.

## Reprezentácia
Daniel Sedin získal s reprezentačným výberom Švédska zlatú medailu na Zimných olympijských hrách 2006 v Turíne. Hrá s reprezentačným dresom číslo 12.

### Zimné olympijské hry 2006
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

### Štatistika na ZOH

## Externé odkazy
* 
* 
* Daniel Sedin na stránke Vancouver Canucks

Kategória:Švédski hokejisti
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Švédski olympijskí víťazi
Kategória:Švédski strieborní olympijskí medailisti
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2005
Kategória:Účastníci MS v hokeji 2013
Kategória:Hráči Vancouver Canucks
Kategória:Súrodenci v ľadovom hokeji
Kategória:Dvojčatá
Mikael Samuelsson

**Mikael Samuelsson** (* 23. december 1976, Mariefred, Švédsko) je bývalý švédsky reprezentant v ľadovom hokeji. V sezóne 2007/2008 získal Stanley Cup s Detroit Red Wings. S reprezentáciou získal olympijské zlato a v tom istom roku aj titul majstra sveta. Je tiež členom Zlatej trojkoruny.

## Klubový hokej
Mikael Samuelsson je útočník hrajúci na pravom krídle. Je 188 cm vysoký a váži 99 kg (údaj z roku 2011). V najvyššej súťaži začal hrať v sezóne 1996/97 za Södertälje SK v švédskej Elitserien. V roku 1998 ho v úvodnom drafte NHL vybralo mužstvo San José Sharks v piatom kole ako 145. v celkovom poradí. Dve sezóny však ešte zohral vo Švédsku. Prvú z nich za Frölunda HC Göteborg a druhú za Brynäs IF Gävle. Až nasledujúcu sezónu 2000/01 odišiel do zámoria. Dostal sa v drese San José aj na ľad NHL. Odohral však v NHL iba 4 zápasy, väčšinu sezóny strávil na farme v AHL. Pred ďalšou sezónou prestúpil do New York Rangers, kde odohral takmer celú sezónu. Počas nasledujúcej sezóny 2002/03 prestúpil do Pittsburgh Penguins. V ďalšej sezóne opäť menil farby, tentoraz zamieril do klubu Florida Panthers. Počas lockoutu v NHL v sezóne 2004/05 hral za Servette Geneve vo Švajčiarsku a Södertälje SK vo Švédsku. V sezóne 2005-06 opäť zmenil klub. Uzavrel zmluvu s Detroit Red Wings na 537 tisíc dolárov ročne. Tu pôsobil štyri sezóny v ktorých dosiahol dve finále o Stanley Cup, pričom raz vyhral na túto trofej v sezónne 2007-08. V sezóne 2009-10 prestúpil do Vancouver Canucks na tri roky za 7,5 milióna dolárov. V sezóne 2010-11 prestúpil naspäť do klubu Florida Panthers. 

## Reprezentácia
Mikael Samuelsson získal s reprezentačným výberom Švédska zlatú medailu na Zimných olympijských hrách 2006 v Turíne. Tréner Bengt-Åke Gustafsson ho nominoval i na Majstrovstvá sveta v hokeji 2006 v lotyšskej Rige kde spolu s tímom získal titul majstrov sveta. Hrá s reprezentačným dresom číslo 37.

### Zimné olympijské hry 2006
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

### Štatistika na ZOH

## Štatistika
### Klubová štatistika

### Medzinárodné

  
  
  
  
  
  
  

## Ocenenia

## Iné projekty

## Externé odkazy
* 
* 
* Mikael Samuelsson na stránke Detroit Red Wings

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Účastníci MS v hokeji 2006
Kategória:Hráči Detroit Red Wings
Kategória:Víťazi Stanleyho pohára
Mats Sundin

**Mats Sundin** (* 13. február 1971, Bromma, Švédsko) je bývalý švédsky hokejista a reprezentant v ľadovom hokeji.

## Klubový hokej
Mats Johan Sundin je stredný útočník. Hral s číslom 13. V najvyššej súťaži začal hrať v sezóne 1989/90 za Djurgårdens IF Štokholm v švédskej Elitserien. V roku 1989 ho v úvodnom drafte NHL vybralo dnes už neexistujúce mužstvo Quebec Nordiques v prvom kole ako absolútnu jednotku v celkovom poradí. Bol ako prvý Európan draftovaný ako číslo 1 tímom NHL vo vstupnom drafte. V sezóne 1990/91 sa stal stabilným hráčom Quebecu. V sezóne 1991/1992 v zápase proti Hartfordu zaznamenal 7 bodov za 5 gólov a 2 asistencie. V sezóne 1992/1993 si v 80 zápasoch utvoril osobné maximum, keď dosiahol 114 bodov (47 gólov a 67 asistencií).

Rok pred zánikom mužstva, počas sezóny 1994/95 prestúpil do mužstva Toronto Maple Leafs. (Vo výmene bolo zahrnutých 6 hráčov (traja na každej strane) a 2 práva výberu v prvom kole draftu. Toronto okrem iných poslalo za Sundina aj svojho kapitána Wendela Clarka). V roku 1997 sa stal 16-tym kapitánom Maple Leafs.

V sezóne 2002/2003 zaznamenal svoj tisíci bod v NHL. V sezóne 2006/2007 zaznamenal svoj gól s poradovým číslom 500 počas oslabenia v predĺžení zápasu proti Calgary. Počas svojej hráčskej kariéry v drese Maple Leafs vyhral tímové bodovanie v každej sezóne okrem sezóny 2003/2004, keď ho prekonal Ruský hokejista Alexander Mogiľnyj. Je tretí v historických tabuľkách Maple Leafs v bodoch, tretí v góloch, štvrtý v asistenciách a deviaty v počte odohraných zápasov. Je kapitánom najdlhšie spomedzi všetkých hráčov nenarodených v Severnej Amerike v histórii NHL a zároveň je druhý najdlhšie slúžiaci kapitán spomedzi aktívnych hráčov. Mal uzavretú zmluvu na príjem 6,84 milióna dolárov ročne a bol druhým najlepšie plateným hráčom mužstva.

V decembri 2008 podpísal zmluvu s Vancouverom Canucks a za Vancouver debutoval 7. januára 2009 v zápase proti Edmonton Oilers.

30. septembra 2009 ohlásil ukončenie kariéry.

## Reprezentácia
Mats Sundin bol dlhoročný reprezentant Švédska a bol kapitánom švédskej reprezentácie na ZOH 2006 v Turíne, kde získalo Švédsko zlaté medaily. Hral s reprezentačným dresom číslo 13.

### Zimné olympijské hry 2006
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.  Mats Sundin bol kapitánom zlatého mužstva a s 27 strelami bol najčastejšie strieľajúcim hráčom mužstva.

### Štatistika na ZOH

## Štatistiky
### Sezóna a play-off

## Externé odkazy
* 

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Účastníci MS v hokeji 1990
Kategória:Účastníci MS v hokeji 1992
Kategória:Účastníci MS v hokeji 1994
Kategória:Účastníci MS v hokeji 1998
Kategória:Účastníci MS v hokeji 2001
Kategória:Účastníci MS v hokeji 2003
Kategória:Hráči Toronto Maple Leafs
Kategória:Hráči Vancouver Canucks
Kategória:Účastníci MS v hokeji 1991
Kategória:Hokejisti na Zimných olympijských hrách 2002
Henrik Zetterberg

**Henrik Zetterberg** (* 9. október 1980, Njurunda, Švédsko) je bývalý švédsky reprezentant v ľadovom hokeji.

## Klubový hokej
Henrik Zetterberg začal svoju profesionálnu kariéru v roku 2000 v klube švédskej ligy Timrå IK, kde hral aj počas lockoutu v NHL v sezóne 2004/05. V roku 1999 bol draftovaný klubom Detroit Red Wings, kde prestúpil v roku 2002, a kde pôsobí do dnes. Za Detroit v NHL nastúpil počas dvanástich sezón na 836 zápasov, v ktorých získal 786 bodov (296+490). Nosil dres s číslom 40 a bol kapitánom Red Wings.

## Reprezentácia
Švédsko reprezentoval na ZOH 2002, ZOH 2006 a ZOH 2010. Zúčastnil sa na majstrovstvách sveta v rokoch 2001, 2002, 2003, 2004, 2005, 2006, 2010 a 2012.

### Reprezentačné štatistiky

## Externé odkazy
* 

Kategória:Švédski hokejisti
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Švédski olympijskí víťazi
Kategória:Švédski strieborní olympijskí medailisti
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2012
Kategória:Hráči Timrå IK
Kategória:Hráči EV Zug
Kategória:Hráči Detroit Red Wings
Kategória:Hokejisti draftovaní klubom Detroit Red Wings
Kategória:Víťazi Stanleyho pohára
Kategória:Hokejisti na Zimných olympijských hrách 2002
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014
Sídlo (geografická jednotka)

[náhľad|Ilustrácia sídla [Nová Dubnica.]]
**Sídlo** alebo **sídelný útvar** je základná jednotka osídlenia, ktorá je charakterizovaná buď ako miesto s (trvalým alebo dočasným) obytným zariadením pre človeka, alebo ako teritoriálne ucelený a kompaktný areál pozostávajúci z týchto sídelných jednotiek (napr. v rámci systému klasifikácie územnoštatistických jednotiek NUTS hierarchia NUTS V – obec).

## Definície
* Koloman Ivanička (1983): *„Každé miesto na zemskom povrchu, na ktorom je obytné zariadenie pre človeka.“*
* Ľudovít Mičian a František Zatkalík (1984): *„Teritoriálne ucelený a kompaktný areál koncentrácie [[obyvateľstvo|obyvateľstva]] so všetkými nevyhnutnými podmienkami a zariadeniami pre život, prácu a odpočinok ľudí.“*
* Český *Geografický terminologický slovník* (1982): *„Zoskupenie sídelných jednotiek ako priestorov trvalého alebo dočasného pobytu človeka, v ktorom prespáva, pracuje, príp. prechováva svoje náradie a zásoby.“*

## Referencie

## Iné projekty

Kategória:Urbánna geografia
Február 2006

## Úmrtia
* 1. február – Felix Litva, slovenský literárny a cirkevný historik a prekladateľ (* 1919)
* 5. február – Viliam Hodoň, slovenský ochotnícky divadelník a herec (* 1929)
* 6. február – Ladislav Korbel, slovenský entomológ, univerzitný profesor, ochranár a pedagóg (* 1912)
* 10. február – J Dilla, americký producent (* 1974)
* 13. február – Andreas Katsulas, americký herec (* 1946)
* 13. február – Peter Frederick Strawson, anglický filozof, predstaviteľ oxfordskej školy lingvistickej filozofie (* 1919)
* 19. február – Antonín Bradna, český katolícky kňaz (* 1922)
* 27. február – Ferdinand Hložník, slovenský akademický maliar (* 1921)
* 28. február – Owen Chamberlain, americký fyzik (* 1920)

## Astronómia a kozmonautika

## Politika

Kategória:2006
3336 Grygar

**3336 Grygar** je planétka s priemerom približne 17 km, ktorú objavil český astronóm Luboš Kohoutek 26. októbra 1971.

## Externé odkazy

Kategória:Planétky 3251 – 3500
Kategória:Astronomické objekty objavené v roku 1971
FAR Manager

**F**ile and **AR**chive **Manager** je ortodoxný súborový manažér pre Microsoft Windows vytvorený ako klon pôvodného vzoru Norton Commander. FAR Manager využíva konzolu Win32, a je orientovaný na ovládanie z klávesnice. Funkcie FARu je možno ľahko rozšíriť použitím pluginov.

Jeho klasický vzhľad s dvomi ľahkými a rýchlymi textovými panelmi so zobrazením súborov, so silnou a plne vybavenou konzolou pre príkazy, z neho robí veľmi silný, produktívny a ľahko ovládateľný súborový manažér.

Panely sú prispôsobiteľné čo do počtu a typu stĺpcov, ktoré sú v nich zobrazené, z detailov a zoradenia. Vykonávané operácie možno uskutočňovať z jedného panelu do druhého (základný princíp práce v klonoch Norton Commandera), panely a konzola sú aktívne naraz (nie je potrebné sa medzi nimi prepínať) a všetky základné a veľa zložitejších operácií možno uskutočniť jednoduchými klávesovými kombináciami voliteľne zobrazenými na obrazovke.

Je silnejší ako veľa moderných GUI prostredí, umožňuje výber za pomoci wildcards (konvencia pre hromadné označovanie), má makrá, rozšírené filtrovanie, usporadúvanie a zvýrazňovanie a samozrejme príkazový riadok systému, ktorý na rozdiel od Midnight Commandera, je bez problémov integrovaný a neobmedzuje sa iba na jednoriadkové príkazy.

FAR Manager obsahuje interný zobrazovač a editor textu, prispôsobiteľné menu pre používateľa, zobrazenie adresárov v stromovej štruktúre, hľadanie súborov, porovnávanie, klávesové makrá, integrovaného pomocníka a prepínač úloh pre jeho nástroje.

Populárne pluginy sú inštalované priamo s FARom a podporujú používanie FTP, sietí Windows (SMB protokol), dočasný virtuálny adresár (sandbox), zoznam bežiacich procesov Windows, manažéra tlače, konvertor veľkých a malých písmen v názvoch súborov a niekoľko pluginov rozširujúcich možnosti textového editora na formátovanie, delenie riadkov alebo pozmeňovanie textu.

Ďalšie pluginy sú dostupné na najväčšej zbierke pluginov na PluGRinG  katalógu.

FAR Manager pôvodne vyvíjal Eugene Roshal avšak po čase sa prestal vývoju intenzívne venovať a vývoj prevzal tím pomenovaný FAR Group.

FAR Manager distribuuje RarSoft a je k voľne k dispozícií so 40-dňovou licenciou shareware pre každého a ako freeware pre nekomerčné používanie len pre obyvateľov bývalých krajín ZSSR.

## Pozrite si tiež
*List of file managers
*Comparison of file managers
*WinSCP plugin

## Externé odkazy
*Oficiálna stránka FAR Manager
*Oficiálna stránka RarSoft
*Stránka Eugene Roshal/FAR Group FAR Manager
*Far PlugRinG - oficiálna stránka podpory a katalóg pluginov 

Kategória:Súborové manažéry
Kategória:FTP klienty
Kategória:Shareware
Planetárna geografia

**Planetárna geografia** je čiastková geografická disciplína, ktorá sa zaoberá štúdiom tvaru, veľkosti a pohybov Zeme ako planéty. Zaoberá sa jej postavením v slnečnej sústave a vo vesmíre, geografickými dôsledkami tvaru, rozmerov a pohybov zemského telesa, otázkami orientácie a určovania polohy bodov na zemskom povrchu a v súvislosti s tým aj spôsobmi určovania a merania času.

Predmetom štúdia by sa dala pripodobniť k astronómii, ale planetárna geografia sa venuje najmä skúmaniu vplyvu nebeských telies, ktoré majú bezprostredný dosah na zákonitosti procesov a javov platných pre planétu Zem.
Kategória:Geografia
Urbánna geografia

**Urbánna geografia** alebo **geografia mesta**, **geografia miest** je disciplína humánnej geografie, ktorá sa zaoberá štúdiom histórie mestského osídlenia, vývojom miest, priestorovou štruktúrou mesta, ako aj problémami miest. Študuje takisto polohu miest, ich funkcie, hierarchiu miest (t. j. urbánny alebo sídelný systém).

Existujú dva prístupy k štúdiu v Urbánnej geografii:

* štúdium problémov zaoberajúcich sa priestorovým rozmiestnením samotných miest a komplexom vzťahov medzi nimi ako sú toky a spojenia miest, ktoré vytvárajú sídelný systém.
* štúdium vnútornej štruktúry miest. Mesto je chápané ako systém.

Urbánna geografia je tak štúdium miest ako systémov v rámci systému miest.


Kategória:Geografia
Kategória:Humánna geografia
Igino Giordani

**Igino Giordani** (* 24. september 1894, Tivoli, Taliansko – † 18. apríl 1980, Rocca di Papa) bol taliansky politik, spisovateľ a novinár. Bol spoluzakladateľom Hnutia fokoláre a riaditeľom knižnice vo Vatikáne Biblioteca Apostolica Vaticana.

Narodil sa v rodine robotníkov Mariana a Orsoly Antonelli; ako prvý zo šiestich detí.

## Iné projekty

## Externé odkazy
* Igino Giordani
* Centro Studi Politici e Sociali "F. M. Malfatti"

Kategória:Talianski novinári
Kategória:Talianski spisovatelia
Kategória:Talianski politici
Kategória:Služobníci Boží
Eugenika

[thumb|Logo Druhého Medzinárodného Kongresu o Eugenike, [1921]]

**Eugenika** všeobecne je cielené kríženie ľudského druhu na posilnenie určitých vlastností. Dnes je to veda, ktorá sa zaoberá zlepšovaním ľudského genofondu.

V užšom slova zmysle je **eugenika**  teória, ktorú založil v 19. storočí britský psychológ Francis Galton. Eugenici verili, že prísnym výberom jedincov, ktorým sa dovolí mať deti, sa dá vytvoriť silná rasa. Eugenici preto argumentovali, že spoločnosť by mala od plodenia detí odradiť tých svojich členov, ktorí sú „neschopní“ buď fyzicky, mentálne alebo sociálne.

## Nacistické uskutočňovanie eugeniky
Eugenika vo svojej prekrútenej podstate zaznamenala najväčší rozmach v nacistickom Nemecku, v 30. a 40. rokoch 20. storočia. Jeden z prvých zákonov, ktorý nacisti po prevzatí moci v roku 1933 schválili, bol zákon, ktorý umožnil vynútenú sterilizáciu ľudí s duševnými a/alebo fyzickými poruchami. Založili špeciálnu jednotku s názvom Združenie pre blahobyt a inštitucionálnu starostlivosť alebo Program T-4. V Programe T4 ošetrovateľky, lekári a psychiatri vykonali „milosrdné zabíjanie“ 70&nbsp;000 mužov, žien a detí po celom Nemecku. Program nakoniec kvôli protestom verejnosti a časti kléru (najmä Münsterského biskupa von Galena) zastavili. Väčšina biskupov v Nemecku však mlčala napriek tomu, že Vatikán vydal v decembri 1940 vyhlásenie odsudzujúce toto zabíjanie. 

Jeden z dôsledkov pokrivenej eugenickej filozofie boli nacistické tábory smrti, kde „vedci“, ako napríklad Josef Mengele vykonávali nehumánne experimenty na ľuďoch. Nacisti zakladali centrá, kde presviedčali zdravé, rasovo čisté, árijské, mladé ženy, aby prispeli k budúcnosti rasy, čo najväčším počtom detí.

Po druhej svetovej vojne popularita eugeniky masívne poklesla.

## Iné projekty


Kategória:Druhá svetová vojna